Smoothie cu fructe roşii, retras de la comercializare din magazinele Lidl. Clienţii, sfătuiţi să nu consume produsul
Producătorul smoothie-ului "Solevita Smoothie Red Genius, 250 ml", sortimentul cu fructe roşii, anunţă retragerea din magazinele Lidl, întrucât unul dintre ingrediente estre contaminat cu patulină.
Patulina dăunează sănătăţii şi poate duce la greaţă, vărsături şi indigestie.
"KG recheamă produsul «Solevita Smoothie Red Genius, 250mL», cu fructe roşii, având data de expirare 12.03.2024. Produsul la care face referire această rechemare conţine suc de aronia, care este contaminat cu patulină. Patulina (micotoxina) este o substanţă produsă de mucegaiuri care dăunează sănătăţii si care poate duce la greaţă, vărsături şi indigestie", este anunţul postat pe site-ul ANSVSA.
Clienţii nu trebuie să consume, sub nicio forma, produsul vizat de această rechemare.
Produsul "Solevita Smoothie Red Genius, 250 ml" sortimentul cu fructe roşii, a fost vândut de Lidl ROMANIA.
Lidl România a reacţionat imediat şi a retras produsul afectat de la vânzare.
Produsul poate fi returnat în toate magazinele Lidl, iar contravaloarea lui va fi returnată, chiar şi fără prezentarea bonului fiscal.